Боян Бойчев
Сблъсък

chitanka.info

Приплуват тревожни платноходи,

С платна от бури натежали,

Какво ли носят, кой ли ги води?

Каква ли битка ще разпалят?

Вълни от слънце угасени

Припламват и набират сила,

Те дирят своето спасение,

Те дирят в бурята закрила.

Сред хаоса от капки разпилени

Като мълнии проблясват риби,

В прозрачни мрежи са пленени

Най-непокорните мечти амфибии.

Приплуват тревожни платноходи

С платна от бури натежали,

Отчаяни корсари бродят

За кръв и злато зажаднели.

Смълчана тръпне цитадела,

Дулата хоризонта гледат,

Платноходите — миражни цели,

Лицата — изпънати и бледи.

След миг ще пламне небосклона

В сблъсъка на залп насрещен,

Ще се превърне всичко в огън,

В стихия праведна и грешна.

Приплуват тревожни платноходи

С платна от закъснели урагани,

Вълните по небето ходят

И сипят огнени закани.

2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.